title: 2014/117/EÚ: Odporúčanie Komisie z  3. marca 2014 o vypracovaní a vykonávaní plánov produkcie a uvádzania na trh podľa nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry

text:
               5.3.2014

               SK

               Úradný vestník Európskej únie

               L 65/31

      ODPORÚČANIE KOMISIE

   z 3. marca 2014
   o vypracovaní a vykonávaní plánov produkcie a uvádzania na trh podľa nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry
   (2014/117/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 292,
   keďže:

               (1)

               Podľa článku 28 nariadenia Európskeho parlamentu a Rady (EÚ) č. 1379/2013 (1) (nariadenie o spoločnej organizácii trhov) majú organizácie výrobcov predkladať svojim príslušným vnútroštátnym orgánom plány produkcie a uvádzania na trh, aby tak prispeli k dosiahnutiu cieľov spoločnej organizácie trhov s produktmi rybolovu a akvakultúry.

               (2)

               Plány produkcie a uvádzania na trh sú pre organizácie výrobcov povinným nástrojom.

               (3)

               Komisia musí v záujme podpory jednotného vykonávania plánov produkcie a uvádzania na trh vypracovať podrobnejšie odporúčania o štruktúre, formáte a lehotách stanovených vo vykonávacom nariadení Komisie (EÚ) č. 1418/2013 (2), aby tak členským štátom a organizáciám výrobcov poskytla jasné a podrobné usmernenie.

               (4)

               S cieľom pomôcť organizáciám výrobcov prispieť k dosiahnutiu cieľov spoločnej organizácie trhov s produktmi rybolovu a akvakultúry by mala Komisia poskytnúť organizáciám výrobcov odporúčania, ako majú prezentovať svoju plánovanú stratégiu na zosúladenie produkcie s požiadavkami trhu najmä vo forme detailného programu produkcie a rozvoja stratégie uvádzania na trh.

               (5)

               Komisia by takisto mala uviesť príklady rôznych opatrení, ktoré by organizácie výrobcov mohli uskutočniť, s cieľom ilustrovať, ako môžu tieto organizácie konkrétne prispieť k plneniu rôznych cieľov stanovených v článku 7 nariadenia (EÚ) č. 1379/2013, ktorých sa tieto plány produkcie a uvádzania na trh týkajú.

               (6)

               Mali by sa odporučiť potrebné vhodné ukazovatele, ktoré organizáciám výrobcov uľahčia monitorovanie plánov produkcie a uvádzania trh a príslušným vnútroštátnym orgánom umožnia posúdiť príspevok rôznych opatrení plánov produkcie a uvádzania na trh k cieľom spoločnej organizácie trhov, aby tak mohli overiť, či organizácie výrobcov plnia povinnosti týkajúce sa vykonávania plánov.

               (7)

               Malo by sa odporučiť zaradenie finančného harmonogramu do plánu produkcie a uvádzania na trh, aby tak organizácie výrobcov a príslušné vnútroštátne orgány mohli odhadnúť finančné potreby vyplývajúce z vykonávania opatrení v rámci plánov produkcie a uvádzania na trh.

               (8)

               Komisia by mala odporučiť, aby výročné správy, ktoré predkladajú organizácie výrobcov, obsahovali relevantné ukazovatele na posúdenie vykonávania plánovaných opatrení a na vyhodnotenie ich príspevku k cieľom organizácií výrobcov, aby tak príslušné vnútroštátne orgány mohli posúdiť vykonávanie plánov produkcie a uvádzania na trh organizáciami výrobcov.

               (9)

               Toto odporúčanie sa zmení alebo preskúma podľa potreby, a to najmä po prijatí budúceho právneho aktu Únie, ktorým sa stanovia podmienky finančnej podpory námornej a rybárskej politiky na obdobie rokov 2014 – 2020.

         PRIJALA TOTO ODPORÚCANIE:
   aby organizácie výrobcov a združenia organizácií výrobcov dodržiavali:

               a)

               formát a štruktúru plánov produkcie a uvádzania na trh uvedených v článku 28 ods. 1 nariadenia (EÚ) č. 1379/2013 (ďalej len „plány“), ktoré sú stanovené v časti A tohto odporúčania;

               b)

               podrobnosti stanovené v časti B tohto odporúčania, ktoré sa týkajú lehôt a postupu predkladania výročnej správy uvedenej v článku 28 ods. 5 nariadenia (EÚ) č. 1379/2013 (ďalej len „výročná správa“).

         Keď sa v tomto oznámení hovorí o organizáciách výrobcov, myslia sa tým aj združenia organizácií výrobcov.

      ČASŤ A

   FORMÁT A ŠTRUKTÚRA PLÁNOV PRODUKCIE A UVÁDZANIA NA TRH
   Plány, ktoré organizácie výrobcov v oblasti rybolovu a akvakultúry predkladajú vnútroštátnym orgánom, by mali obsahovať tieto informácie:
   1.   Všeobecné informácie o organizácii výrobcov

         Názov

   Celý názov organizácie výrobcov.

         Typ

   Organizácia výrobcov v oblasti akvakultúry alebo organizácia výrobcov v oblasti rybolovu.

         Identifikačný kód

   Vnútroštátny identifikačný kód.

         Sídlo

   Miesto, kde je organizácia výrobcov oficiálne zaregistrovaná (napríklad mesto alebo prístav), ako aj oblasť jej právomocí, pričom sa použije príslušná jednotka podľa spoločnej nomenklatúry územných jednotiek pre štatistické účely (NUTS).

         Počet členov

   Počet výrobcov, ktorí sú oficiálne zaregistrovaní v organizácii výrobcov.

         Obrat (podrobne podľa druhov)

   Tabuľka obsahujúca celkový obrat organizácie výrobcov za posledné tri roky, ako aj obrat za jednotlivé druhy.
   Obrat sa má vypočítať buď ako priemerná ročná hodnota predávanej produkcie pri prvom predaji v posledných troch rokoch, alebo (v prípade nových uznaných organizácií výrobcov) ako suma predávaných produkcií jednotlivých členov organizácie výrobcov pri prvom predaji v rovnakom období.

         Objem úlovku alebo výlovu (podrobne podľa druhov)

   Tabuľka obsahujúca objem a hodnotu úlovku alebo výlovu pre jednotlivé druhy za posledné tri roky vyjadrené v tonách a eurách ročne.

         Identifikácia hlavných predávaných druhov organizácie výrobcov [ex 2.1]

   Na identifikáciu hlavných predávaných druhov sa odporúča použiť tabuľku opísanú v predchádzajúcej časti. Hlavné predávané druhy by mali predstavovať hlavnú časť produkcie každej organizácie výrobcov z hľadiska obratu a objemu úlovku a chovaných druhov. Ako referencia by sa mali použiť pravidlá stanovené v článku 2 nariadenia Komisie (ES) č. 2508/2000 (3).
   2.   Program produkcie a stratégia uvádzania na trh

   2.1.   Úvod

   Organizácia výrobcov by mala vysvetliť celkový súlad medzi opatreniami, ktoré plánuje prijať, a cieľmi plánu.
   Organizácia výrobcov by na základe posúdenia svojich aktív, príležitostí, rizík a slabých stránok mala vypracovať plány, ktoré budú obsahovať jej plánovanú stratégiu rozvoja produkcie a jej zosúladenia s požiadavkami trhu v súlade s cieľmi stanovenými pre organizácie výrobcov v článkoch 3 a 7 nariadenia o spoločnej organizácii trhov.
   Z týchto plánov by malo jasne vyplynúť spojenie medzi programom produkcie a stratégiou uvádzania na trh, ktoré bude organizácia výrobcov používať.
   2.2.   Program produkcie

   Program výroby by mal obsahovať orientačný harmonogram dodávok počas celého roka na základe sezónnych trendov (ceny, produkcia a dopyt) na trhu. Mala by zohľadňovať najmä tieto prvky:
   2.2.1.   Všetky organizácie výrobcov

               —

               plánovanie činností produkcie,

               —

               koordinácia činností s inými výrobcami.

         Organizácie výrobcov v oblasti rybolovu:

               —

               riadenie rybolovných práv a prístupu členov organizácie výrobcov v závislosti od plánovania produkcie,

               —

               plnenie a riadenie povinnosti vyloďovať všetky úlovky.

         2.2.2.   Organizácie výrobcov v oblasti akvakultúry

               —

               rozvoj udržateľných akvakultúrnych postupov.

         2.3.   Stratégia uvádzania na trh

   Stratégia uvádzania na trh by mala opisovať, ako chce organizácia výrobcov zaistiť súlad dodávky s požiadavkami trhu z hľadiska kvality, množstva a prezentácie. Mala by zohľadňovať najmä tieto prvky:

               —

               identifikácia požiadaviek trhu (množstvo, kvalita, prezentácia),

               —

               identifikácia nových odbytísk a iných obchodných príležitostí,

               —

               dialóg a koordinácia s inými prevádzkovateľmi v dodávateľskom reťazci.

         3.   Opatrenia na dosiahnutie cieľov stanovených v článku 7 nariadenia o spoločnej organizácii trhov

   3.1.   Organizácie výrobcov v oblasti rybolovu

   3.1.1.   Podporovať udržateľné rybolovné činnosti
       (4)

   Plány v tejto kapitole by mali zahŕňať jedno alebo viacero z týchto opatrení:

               —

               kolektívne riadenie rybolovných práv a prístupu členov organizácie výrobcov na základe platných pravidiel riadenia pre rôzne populácie, druhy rybolovu a rybolovné oblasti,

               —

               koordinácia dialógu a spolupráce s príslušnými vedeckými organizáciami v oblasti rybolovu a spolupráca na rozvoji vedeckého poradenstva na podporu rozhodnutí v oblasti riadenia rybolovných zdrojov,

               —

               príprava a riadenie vedeckých a technických kampaní zameraných na rozšírenie poznatkov o zdrojoch, vplyvoch na ekosystém a vývoji udržateľných rybárskych techník,

               —

               vykonávanie štúdií vplyvu nových opatrení v oblasti riadenia,

               —

               identifikácia rizík spojených s bezpečnosťou pri práci a bezpečnosťou na mori a kolektívne predchádzanie týmto rizikám,

               —

               poskytovanie pomoci a odbornej prípravy členom organizácie výrobcov v oblasti regulácie rybárstva, podpory udržateľných rybolovných postupov alebo bezpečnosti na palube,

               —

               aktívna účasť v rôznych relevantných orgánoch zaoberajúcich sa riadením rybárstva na vnútroštátnej, regionálnej, európskej a medzinárodnej úrovni,

               —

               koordinácia dialógu medzi organizáciami výrobcov vrátane organizácií z iných členských štátov.

         3.1.2.   Zabraňovať nechceným úlovkom a tieto úlovky znižovať
       (5)

   Plány v tejto kapitole by mali zahŕňať jedno alebo viacero z týchto opatrení:

               —

               identifikácia a podpora rybolovných postupov, ktoré pomáhajú zabraňovať nechceným úlovkom a znižovať ich,

               —

               vytváranie a plnenie plánov a kolektívnych opatrení na zabránenie nechceným úlovkom a ich zníženie,

               —

               identifikácia najlepšieho využitia týchto úlovkov (6).

         3.1.3.   Prispievať k sledovateľnosti produktov rybolovu a prístupu k jasným a úplným informáciám pre spotrebiteľov

   Plány v tejto kapitole by mali zahŕňať jedno alebo viacero z týchto opatrení:

               —

               zlepšovanie metód sledovateľnosti,

               —

               hodnotenie komunikačných potrieb a opatrení zameraných na informovanie spotrebiteľov,

               —

               zlepšovanie označovania produktov, a to aj pri procesoch certifikácie, na podporu povinných a ďalších dobrovoľných informácií v súlade s článkami 38 a 39 nariadenia o spoločnej organizácii trhov,

               —

               príprava a vykonávanie komunikačných opatrení a opatrení zameraných na informovanie spotrebiteľov.

         3.1.4.   Prispievať k odstraňovaniu postupov nezákonného, nenahláseného a neregulovaného rybolovu

   Plány v tejto kapitole by mali zahŕňať jedno alebo viacero z týchto opatrení:

               —

               odborná príprava výrobcov a vzdelávanie,

               —

               pozorovacie programy a kontrola činnosti členov organizácie výrobcov.

         3.1.5.   Zlepšovať podmienky pre uvádzanie produktov rybolovu svojich členov na trh

   Plány v tejto kapitole by mali zahŕňať jedno alebo viacero z týchto opatrení:

               —

               identifikácia odbytísk na uvádzanie produkcie svojich členov na trh a na distribúciu dodávok svojich členov,

               —

               rozvoj stratégií na zvýšenie predaja produkcie vrátane certifikácie produktov,

               —

               rozvoj certifikačných procesov okrem iného v oblasti výživy a kvality,

               —

               podpora ďalších dobrovoľných informácií podľa článku 39 nariadenia o spoločnej organizácii trhov,

               —

               navrhovanie a vytváranie nových metód a nových nástrojov na uvádzanie na trh,

               —

               poskytovanie pomoci a odbornej prípravy členom organizácie výrobcov v oblasti metód uvádzania na trh,

               —

               účasť na veľtrhoch na vnútroštátnej, európskej a medzinárodnej úrovni s cieľom podporiť produkciu členov organizácie výrobcov.

         3.1.6.   Zlepšovať hospodárske výnosy

   Plány v tejto kapitole by mali zahŕňať jedno alebo viacero z týchto opatrení:

               —

               príprava a monitorovanie vedeckých a technických kampaní zameraných na zníženie prevádzkových nákladov,

               —

               poskytovanie pomoci a odbornej prípravy členom organizácie výrobcov v oblasti riadenia podnikania v sektore rybolovu,

               —

               rozvoj služieb členom organizácie výrobcov v oblasti nákladového účtovníctva.

         3.1.7.   Stabilizovať trhy

   Plány v tejto kapitole by mali zahŕňať jedno alebo viacero z týchto opatrení:

               —

               prispievanie k zlepšovaniu informácií o trhu,

               —

               skvalitňovanie poznatkov členov organizácie výrobcov o hlavných hospodárskych hnacích silách v dodávateľskom reťazci,

               —

               poskytovanie praktickej podpory výrobcom v záujme lepšej koordinácie výmeny informácií so zákazníkmi a inými aktérmi (najmä so spracovateľmi, maloobchodnými predajcami a aukciami).

         3.1.8.   Prispievať k zásobovaniu potravinami a presadzovať prísne normy kvality a bezpečnosti potravín a zároveň prispievať k zamestnanosti v pobrežných a vidieckych oblastiach

   Plány v tejto kapitole by mali zahŕňať jedno alebo viacero z týchto opatrení:

               —

               príprava a uskutočňovanie kampaní na podporu iniciatív v oblasti obchodných noriem (kvalita, veľkosť alebo hmotnosť, balenie, prezentácia a označenie),

               —

               príprava a uskutočňovanie kampaní na podporu nových druhov, ktoré možno udržateľne využívať,

               —

               príprava a uskutočňovanie kampaní zameraných na rozvoj nových procesov a produktov,

               —

               príprava a uskutočňovanie kampaní na podporu produktov rybolovu,

               —

               príprava a uskutočňovanie kampaní na podporu zamestnanosti v sektore rybárstva.

         3.1.9.   Znižovať vplyv rybolovu na životné prostredie, okrem iného aj prostredníctvom opatrení na zlepšenie selektívnosti rybárskeho výstroja

   Plány v tejto kapitole by mali zahŕňať jedno alebo viacero z týchto opatrení:

               —

               príprava a uskutočňovanie vedeckých prieskumov a experimentálnych programov zameraných na posúdenie a obmedzenie vplyvu rybolovných postupov na životné prostredie,

               —

               príprava a uskutočňovanie experimentálnych programov zameraných na vývoj rybárskeho výstroja so zníženým vplyvom na životné prostredie,

               —

               poskytovanie odbornej prípravy a pomoci výrobcom s cieľom zjednodušiť zavádzanie rybolovných postupov a používanie rybárskeho výstroja s obmedzeným vplyvom na životné prostredie.

         3.2.   Organizácie výrobcov v oblasti akvakultúry

   3.2.1.   Podporovať udržateľné akvakultúrne činnosti
       (7)

   Plány v tejto kapitole by mali zahŕňať jedno alebo viacero z týchto opatrení:

               —

               príprava a riadenie vedeckých a technických kampaní zameraných na zlepšenie poznatkov o druhoch a o vplyve akvakultúrnych činností na životné prostredie a podpora rozvoja udržateľných akvakultúrnych metód,

               —

               koordinácia dialógu a spolupráce s príslušnými vedeckými organizáciami v oblasti akvakultúry a spolupráca na rozvoji vedeckého poradenstva na podporu rozhodnutí v oblasti riadenia akvakultúry,

               —

               poskytovanie pomoci a odbornej prípravy členom organizácie výrobcov v oblasti podpory udržateľných akvakultúrnych postupov,

               —

               identifikácia rizík spojených s bezpečnosťou pri práci a kolektívne predchádzanie týmto rizikám,

               —

               účinná účasť v rôznych relevantných orgánoch zaoberajúcich sa akvakultúrou na vnútroštátnej, regionálnej, európskej a medzinárodnej úrovni,

               —

               koordinácia dialógu medzi organizáciami výrobcov vrátane organizácií z iných členských štátov.

         3.2.2.   Zabezpečiť, aby boli činnosti ich členov v súlade s národnými strategickými plánmi
       (8)

   Plány v tejto kapitole by mali zahŕňať jedno alebo viacero z týchto opatrení:

               —

               účasť na tvorbe národných strategických plánov,

               —

               tvorba certifikačných systémov v oblasti udržateľnosti krmív.

         3.2.3.   Usilovať sa zabezpečiť, aby kŕmne produkty v oblasti akvakultúry rybolovného pôvodu pochádzali z rybolovu, ktorý sa riadi udržateľne

   Plány v tejto kapitole by mali zahŕňať jedno alebo viacero z týchto opatrení:

               —

               účasť na rozvoji postupov sledovateľnosti,

               —

               tvorba certifikačných systémov v oblasti udržateľnosti krmív.

         3.2.4.   Zlepšovať podmienky pre uvádzanie produktov akvakultúry svojich členov na trh

   Plány v tejto kapitole by mali zahŕňať jedno alebo viacero z týchto opatrení:

               —

               identifikácia odbytísk na uvádzanie produkcie svojich členov na trh a/alebo na distribúciu dodávok ich produkcie,

               —

               rozvoj stratégií na zvýšenie predaja produkcie vrátane certifikácie produktov,

               —

               podpora ďalších dobrovoľných informácií podľa článku 39 nariadenia o spoločnej organizácii trhov,

               —

               tvorba certifikačných procesov vrátane oblasti výživy a kvality,

               —

               navrhovanie a vytváranie nových metód a nových nástrojov na uvádzanie na trh,

               —

               poskytovanie pomoci a odbornej prípravy členom organizácie výrobcov v oblasti metód uvádzania na trh,

               —

               účasť na veľtrhoch na vnútroštátnej, európskej a medzinárodnej úrovni s cieľom podporiť produkciu členov organizácie výrobcov.

         3.2.5.   Zlepšovať hospodárske výnosy

   Plány v tejto kapitole by mali zahŕňať jedno alebo viacero z týchto opatrení:

               —

               príprava a monitorovanie vedeckých a technických kampaní zameraných na zníženie prevádzkových nákladov,

               —

               poskytovanie pomoci a odbornej prípravy členom organizácie výrobcov v oblasti riadenia podnikania v odvetví akvakultúry,

               —

               rozvoj služieb členom organizácie výrobcov v oblasti nákladového účtovníctva.

         3.2.6.   Stabilizovať trhy

   Plány v tejto kapitole by mali zahŕňať jedno alebo viacero z týchto opatrení:

               —

               koordinácia zberu, spracovania, výmeny a využívania hospodárskych informácií týkajúcich sa produkcie členov organizácie výrobcov vrátane údajov o zásobách a cenách pri prvom predaji medzi rôznymi organizáciami výrobcov,

               —

               prispievanie k zlepšovaniu informácií o trhu,

               —

               skvalitňovanie poznatkov členov organizácie výrobcov o hlavných hospodárskych hnacích silách v dodávateľskom reťazci,

               —

               poskytovanie praktickej podpory výrobcom v záujme lepšej koordinácie výmeny informácií so spracovateľmi.

         3.2.7.   Prispievať k zásobovaniu potravinami a presadzovať prísne normy kvality a bezpečnosti potravín a zároveň prispievať k zamestnanosti v pobrežných a vidieckych oblastiach

   Plány v tejto kapitole by mali zahŕňať jedno alebo viacero z týchto opatrení:

               —

               príprava a uskutočňovanie kampaní na rozvoj iniciatív v oblasti obchodných noriem (kvalita, veľkosť alebo hmotnosť, balenie, prezentácia a označenie),

               —

               príprava a uskutočňovanie kampaní na podporu zamestnanosti v oblasti akvakultúry,

               —

               príprava a uskutočňovanie kampaní na podporu produktov akvakultúry.

         4.   Opatrenia na prispôsobenie dodávok určitých druhov
       (9)

   Plány v tomto oddiele by mali zahŕňať jedno alebo viacero z týchto opatrení:

               —

               identifikácia produktov rybolovu, ktoré počas určitých období roka spôsobujú odbytové ťažkosti,

               —

               rozvoj osobitných stratégií a nástrojov výroby a uvádzania na trh.

         5.   Sankcie a kontrolné opatrenia

   V tomto oddiele by sa v súlade s ustanoveniami článku 8 ods. 1 písm. d) nariadenia o spoločnej organizácii trhov mali opisovať sankcie pre členov, ktorí porušia rozhodnutia prijaté na účely vykonávania plánov (10), ako aj opatrenia, ktoré organizácia výrobcov prijme na kontrolu súladu činností svojich členov s pravidlami, ktoré stanovila (11). Plány v tomto oddiele by mali zahŕňať jedno alebo viacero z týchto opatrení:

               —

               vytvorenie systému sankcií úmerných porušeniam, ktorých sa dopustili členovia organizácie výrobcov,

               —

               rozvoj stratégií a programov zameraných na vynucovanie dodržiavania pravidiel, ktoré prijala organizácia výrobcov,

               —

               uskutočňovanie posúdení rizika vo vzťahu k plneniu pravidiel, ktoré prijala organizácia výrobcov,

               —

               príprava a vykonávanie operácií na kontrolu vynucovania dodržiavania pravidiel, ktoré prijala organizácia výrobcov,

               —

               odborná príprava pozorovateľov a kontrolórov,

               —

               tvorba a šírenie usmernení na vykonávanie:

                           a)

                           právnych predpisov vyplývajúcich zo spoločnej rybárskej politiky;

                           b)

                           pravidiel a opatrení riadenia prijatých organizáciou výrobcov.

         6.   Výdavky, ktoré treba zohľadniť

   6.1.   Finančný plán

   Organizáciám výrobcov sa odporúča, aby do svojich plánov zahrnuli finančný plán, ktorý by pre každé opatrenie, ktoré chcú prijať, obsahoval rôzne náklady, výdavky a očakávané finančné zdroje.
   Vo finančnom pláne by sa mali rozlišovať tieto dva druhy činností:

               a)

               príprava, monitorovanie a riadenie činností súvisiacich s plánovanými opatreniami („činnosti vlastníka projektu“), ako aj

               b)

               činnosti spojené s praktickou realizáciou každého konkrétneho plánovaného opatrenia („činnosti riadenia projektu“).

         6.2.   Činnosti vlastníka projektu

   Výdavky na činnosti vlastníka projektu by mali zahŕňať najmä výdavky na štúdie trhu, hodnotiace štúdie, návrh projektu, analýzu rizík a prípadnú štúdiu uskutočniteľnosti realizovanú pred vykonaním opatrenia súvisiaceho s dosiahnutím jedného z cieľov plánu. Mali by obsahovať aj výdavky spojené s monitorovaním a kontrolou činností, ktoré organizácia výrobcov vykonáva pri realizácii konkrétneho opatrenia.
   Tieto výdavky môžu zahŕňať rôzne kategórie ako pracovné sily, poskytovanie služieb alebo dodávky.
   6.3.   Činnosti riadenia projektu

   Výdavky na činnosti riadenia projektu by mali zahŕňať najmä výdavky na prvky realizovaných opatrení, ktoré nie sú priamo spojené s činnosťami vlastníka projektu, ako sú vedecké alebo technické experimenty, reklamné kampane, nákup a zavádzanie nových technických zariadení na zvyšovanie selektívnosti, rozvoj sledovateľnosti či podpora udržateľných akvakultúrnych postupov.
   7.   Harmonogram vykonávania

   Plány by mali obsahovať časový harmonogram plánovaných opatrení a súvisiacich výdavkov, ktoré sú v prípade viacročných plánov rozdelené do ročných splátok.
   V časovom harmonograme by sa mali pre každé opatrenie udávať vhodné ukazovatele výstupov a výsledkov podľa odporúčania v oddiele 8.
   8.   Ukazovatele

   Ako sa odporúča v oddiele 7, pre každé plánované opatrenie by mal existovať ukazovateľ výstupov a výsledkov, ktorý by organizáciám výrobcov a príslušným vnútroštátnym orgánom umožnil kontrolu jeho vykonávania. Tieto ukazovatele by sa mali uvádzať vo výročnej správe podľa článku 28 ods. 5 nariadenia o spoločnej organizácii trhov. Účelom týchto ukazovateľov by malo byť posúdenie dosiahnutia strategických cieľov plánov vzhľadom na počiatočnú situáciu opísanú v úvode plánu.
   Podľa významnosti vzhľadom na rôzne plánované opatrenia by sa mali použiť tieto ukazovatele:
   8.1.   Ukazovatele výstupov pri vykonávaní plánovaných opatrení

   8.1.1.   Organizácie výrobcov v oblasti rybolovu

   Plány v tejto kapitole by mali zahŕňať ukazovatele výstupov, pomocou ktorých sa posudzuje dodržiavanie:

               —

               plánovanej činnosti plavidiel vyjadrenej okrem iného v počte dní na mori, objeme úlovku cieľového druhu,

               —

               predbežného časového harmonogramu na uvedenie produktov na trh podľa druhu a prezentácie,

               —

               plánovaných opatrení zameraných na identifikáciu príležitostí na trhu,

               —

               plánovaných opatrení týkajúcich sa certifikácie a označovania produktov,

               —

               predbežného časového harmonogramu riadenia rybolovného úsilia a/alebo kapacity podľa rybolovnej oblasti,

               —

               plánovaných opatrení na zníženie nechcených vedľajších úlovkov,

               —

               harmonogramu odbornej prípravy v oblasti dodržiavania predpisov a pravidiel, informovanosti a kontroly výrobcov.

         Tieto ukazovatele výstupov by mali obsahovať aj informáciu:

               —

               o prediktívnej identifikácii predajných cyklov produktov,

               —

               o súlade priemerného mesačného príjmu výrobcov s očakávanou úrovňou príjmov.

         8.1.2.   Organizácie výrobcov v oblasti akvakultúry

   Plány v tejto kapitole by mali zahŕňať ukazovatele výstupov, pomocou ktorých sa posudzuje dodržiavanie:

               —

               plánovaného vytvárania zásob a výlovu chovaných druhov,

               —

               predbežného časového harmonogramu na uvedenie produktov na trh podľa druhu a prezentácie,

               —

               plánovaných opatrení zameraných na identifikáciu príležitostí na trhu,

               —

               plánovaných opatrení týkajúcich sa certifikácie a označovania produktov,

               —

               plánu na zníženie kontaminácie ekosystémov spojených s akvakultúrnymi činnosťami,

               —

               plánu na udržateľné kŕmenie chovaných druhov,

               —

               harmonogramu odbornej prípravy v oblasti dodržiavania predpisov a pravidiel, informovanosti a kontroly,

         Tieto ukazovatele výstupov by mali obsahovať aj informáciu:

               —

               o prediktívnej identifikácii predajných cyklov produktov,

               —

               o súlade priemerného mesačného príjmu výrobcov s očakávanou úrovňou príjmov.

         8.2.   Ukazovatele výsledkov na posúdenie príspevku zavedených opatrení k dosiahnutiu cieľov plánov produkcie a uvádzania na trh

   8.2.1.   Organizácie výrobcov v oblasti rybolovu

   Plány v tejto kapitole by mali zahŕňať ukazovatele výsledkov na posúdenie:

               —

               objemu a/alebo hodnoty ulovených alebo predávaných druhov,

               —

               priemernej veľkosti ulovených alebo predávaných druhov,

               —

               rastu predaja podľa druhu a/alebo produktu v porovnaní s predošlým stavom,

               —

               počtu a objemu a/alebo hodnoty nových predávaných produktov v porovnaní s predchádzajúcim rokom,

               —

               vývoja rybolovného úsilia a/alebo kapacity,

               —

               vývoja zloženia vylodených úlovkov a/alebo objemu nechcených úlovkov,

               —

               vývoja ocenenia vylodenej alebo vylovenej produkcie „na hlavu“,

               —

               vývoja výrobných nákladov na jednotku produkcie,

               —

               vývoja nákladov predaja na jednotku produkcie,

               —

               vývoja priemerného mesačného príjmu výrobcov,

               —

               zmien v miere nepredaných produktov v porovnaní s predošlým stavom,

               —

               zmien v hodnote citlivých produktov v porovnaní s predošlým stavom,

               —

               počtu nehôd (so zraneniami a/alebo smrteľnými zraneniami),

               —

               zmien v počte zaznamenaných porušení pravidiel organizácie výrobcov.

         8.2.2.   Organizácie výrobcov v oblasti akvakultúry

   Plány v tejto kapitole by mali zahŕňať ukazovatele výsledkov na posúdenie:

               —

               objemu a/alebo hodnoty vylovených alebo predávaných druhov,

               —

               rastu predaja podľa druhu a/alebo produktu v porovnaní s predošlým stavom,

               —

               počtu a objemu a/alebo hodnoty nových predávaných produktov v porovnaní s predchádzajúcim rokom,

               —

               vývoja ocenenia vylovenej produkcie „na hlavu“,

               —

               vývoja podielu krmiva použitého na kŕmenie chovaných druhov, ktoré pochádza z udržateľných alebo obnoviteľných zdrojov,

               —

               vývoja množstva znečistených výstupov,

               —

               vývoja výrobných nákladov na jednotku produkcie,

               —

               vývoja nákladov predaja na jednotku produkcie,

               —

               vývoja priemerného mesačného príjmu výrobcov,

               —

               zmien v miere nepredaných produktov v porovnaní s predošlým stavom,

               —

               zmien v hodnote citlivých produktov v porovnaní s predošlým stavom,

               —

               počtu nehôd (so zraneniami a/alebo smrteľnými zraneniami),

               —

               zmien v počte zaznamenaných porušení pravidiel organizácie výrobcov.

      ČASŤ B

   PREDLOŽENIE A OBSAH VÝROČNEJ SPRÁVY
   Po dokončení plánov by organizácie výrobcov mali predložiť výročnú správu. V prípade viacročného plánu by sa správa mala podávať každý rok.
   Výročná správa by mala obsahovať ukazovatele výstupov a výsledkov, ktoré sú uvedené v harmonograme vykonávania plánov predloženom na schválenie príslušným vnútroštátnym orgánom.

      V Bruseli 3. marca 2014

            Za Komisiu

         Maria DAMANAKI

            členka Komisie

      (1)  Nariadenie Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (Ú. v. L 354, 28.12.2013, s. 1).

      (2)  Vykonávacie nariadenie Komisie (EÚ) č. 1418/2013 zo 17. decembra 2013, ktoré sa týka plánov produkcie a uvádzania na trh podľa nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry (Ú. v. EÚ L 353, 28.12.2013, s. 40).

      (3)  Nariadenie Komisie (ES) č. 2508/2000 z 15. novembra 2000 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o prevádzkové programy v sektore rybolovu (Ú. v. ES L 289, 16.11.2000, s. 8).

      (4)  Podporovať udržateľné rybolovné činnosti svojich členov vytváraním príležitostí na ich rozvoj v plnom súlade s politikou ochrany v zmysle nariadenia Európskeho parlamentu a Rady (EÚ) č. 1380/2013 (Ú. v. EÚ L 354, 28.12.2013, s. 22) („nariadenie o spoločnej rybárskej politike“) a v práve v oblasti ochrany životného prostredia a pritom rešpektovať sociálnu politiku.

      (5)  Zabraňovať nechceným úlovkom komerčných populácií a tieto úlovky v čo najväčšej miere znižovať a v prípade potreby ich čo najlepšie využívať, a to bez toho, aby sa vytváral trh pre úlovky, ktoré nedosahujú minimálnu ochrannú referenčnú veľkosť, v súlade s článkom 15 nariadenia o spoločnej rybárskej politike.

      (6)  Bez toho, aby sa vytváral trh pre tie úlovky, ktoré nedosahujú minimálnu ochrannú referenčnú veľkosť.

      (7)  Podporovať udržateľné akvakultúrne činnosti svojich členov poskytovaním príležitostí na ich rozvoj v plnom súlade s politikou ochrany v zmysle nariadenia o spoločnej rybárskej politike a právnych predpisov v oblasti ochrany životného prostredia a pritom rešpektovať sociálnu politiku.

      (8)  Podľa článku 34 nariadenia o spoločnej rybárskej politike.

      (9)  “Druhov, ktoré počas roka obvykle spôsobujú odbytové ťažkosti“ podľa článku 28 ods. 2 písm. d) nariadenia o spoločnej organizácii trhov.

      (10)  Sankcie uvedené v článku 28 ods. 2 písm. e) nariadenia o spoločnej organizácii trhov.

      (11)  Opatrenia uvedené v článku 8 ods. 1 písm. d) nariadenia o spoločnej organizácii trhov.


title: Odporúčanie Dozorného orgánu EZVO č. 59/05/COL z  5. apríla 2005  o koordinovanom programe kontroly v oblasti výživy zvierat na rok 2005

text:
               25.5.2006

               SK

               Úradný vestník Európskej únie

               L 137/19

      ODPORÚČANIE DOZORNÉHO ORGÁNU EZVO
   č. 59/05/COL
   z 5. apríla 2005
   o koordinovanom programe kontroly v oblasti výživy zvierat na rok 2005
   DOZORNÝ ORGÁN EZVO,
   so zreteľom na Dohodu o Európskom hospodárskom priestore, najmä na jej článok 109 a protokol 1,
   so zreteľom na Dohodu medzi štátmi EZVO o zriadení dozorného orgánu a súdneho dvora, najmä na jej článok 5 ods. 2 písm. b) a protokol 1,
   so zreteľom na akt uvedený v prílohe I k Dohode o EHP kapitola II bod 31a [smernica Rady 95/53/ES z 25. októbra 1995 určujúca zásady upravujúce organizovanie úradných kontrol v oblasti výživy zvierat
       (1)] v znení zmien a doplnení a upravený protokolom 1 k Dohode o EHP, najmä na jeho článok 22 ods. 3,
   keďže:

               (1)

               V roku 2004 vymedzili štáty EZVO určité otázky, ku ktorým by sa mal v roku 2005 uskutočniť koordinovaný program kontroly.

               (2)

               Hoci akt uvedený v prílohe I k Dohode o EHP kapitola II bod 33 [smernica Európskeho parlamentu a Rady 2002/32/ES zo 7. mája 2002 o nežiadúcich látkach v krmivách pre zvieratá
                   (2)] v znení zmien a doplnení stanovuje maximálny objem aflatoxínu B1 v krmive, pre mykotoxíny, ako napríklad ochratoxín A, zearalenón, deoxynivalenol a fumonizíny, neexistujú žiadne pravidlá EHP. Zhromažďovanie informácií o prítomnosti týchto mykotoxínov prostredníctvom náhodného odoberania vzoriek by mohlo poskytnúť užitočné údaje pre hodnotenie situácie na účel vývoja právnych predpisov. Okrem toho niektoré kŕmne suroviny, ako napríklad obilniny a olejnaté semená, sú mimoriadne vystavené kontaminácii mykotoxínmi kvôli podmienkam zberu, skladovania a dopravy. Keďže koncentrácia mykotoxínov sa mení z roka na rok, je vhodné zbierať údaje o všetkých uvedených mykotoxínoch za po sebe nasledujúce roky.

               (3)

               S antibiotikami inými ako sú kokcídiostatiká a histomonostatiká sa môže do 31. decembra 2005 obchodovať a nakladať ako s kŕmnymi doplnkovými látkami. Predchádzajúce kontroly prítomnosti antibiotík a kokcidiostatík v určitých krmivách, kde niektoré z týchto zložiek nie sú povolené, naznačujú, že tento typ porušenia predpisov naďalej pretrváva. Frekvencia takýchto zistení a citlivosť tejto otázky odôvodňuje pokračovanie kontrol. Je dôležité zabezpečiť, aby sa obmedzenia pre používanie kŕmnych surovín živočíšneho pôvodu v krmivách, uplatňovali efektívne, v zmysle príslušných právnych predpisov EHP.

               (4)

               Účasť Nórska a Islandu v programoch v rozsahu prílohy II tohto odporúčania týkajúce sa látok, ktoré nie sú povolené ako kŕmne doplnkové látky, sa bude musieť vyhodnotiť s ohľadom na ich vyňatia z kapitoly II prílohy I k Dohode o EHP, najmä z aktu uvedeného v bode 1a kapitoly II prílohy k Zmluve o EHP, nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat.

               (5)

               Účasť Islandu v programoch v rozsahu prílohy III tohto odporúčania týkajúceho sa obmedzení výroby a používania kŕmnych surovín živočíšneho pôvodu, sa bude musieť vyhodnotiť s ohľadom na jeho vyňatia z kapitoly I prílohy I k Dohode o EHP.

               (6)

               Je vhodné zabezpečiť, aby úrovne stopových prvkov medi a zinku v kŕmnych zmesiach pre ošípané neprekračovali maximálne prípustný obsah stanovený v akte uvedenom v prílohe I k Dohode o EHP kapitola II bod 1zq [nariadenie Komisie (ES) č. 1334/2003 z 25. júla 2003, ktorým sa menia a dopĺňajú podmienky pre povoľovanie viacerých doplnkových látok, ktoré patria do skupiny mikroprvkov v krmivách
                   (3)], v znení zmien a doplnení. Účasť Nórska v programoch v rozsahu prílohy IV sa bude musieť vyhodnotiť s ohľadom na jeho vyňatia z kapitoly II prílohy I k Dohode o EHP.

               (7)

               Opatrenia ustanovené v tomto odporúčaní sú v súlade so stanoviskom Výboru EZVO pre rastlinné a živočíšne krmivá, ktorý asistuje Dozornému orgánu EZVO,

         TÝMTO ODPORÚČA:

               1.

               Odporúča sa, aby štáty EZVO uskutočnili v roku 2005 koordinovaný program kontroly zameraný na kontrolu:

                           a)

                           koncentrácie mykotoxínov (aflatoxín B1, ochratoxín A, zearalenón, deoxynivalenol a fumonizíny) v krmivách s uvedením metódy analýzy. Metóda odoberania vzoriek by mala zahŕňať náhodné aj cielené odoberanie vzoriek. V prípade cieleného odoberania vzoriek by mali byť vzorkami kŕmne suroviny, pri ktorých existuje podozrenie, že obsahujú vyššie koncentrácie mykotoxínov, ako napríklad obilné zrná, olejnaté semená, olejnaté plody, ich produkty a vedľajšie produkty a kŕmne suroviny dlhodobo uskladnené alebo prepravované po mori na veľkú vzdialenosť. V prípade aflatoxínu B1 by sa mala mimoriadna pozornosť venovať kŕmnym zmesiam pre dojné zvieratá okrem dojníc. Výsledky kontrol by sa mali oznamovať s použitím vzoru uvedeného v prílohe I;

                           b)

                           antibiotík, kokcidiostatík a/alebo histomonostatík, bez ohľadu na to, či sú, alebo nie sú, povolené ako kŕmne doplnkové látky pre určité živočíšne druhy a kategórie, ktoré sa často vyskytujú v neliečivých premixoch a kŕmnych zmesiach, v ktorých nie sú tieto liečivé látky povolené. Kontroly by sa mali zamerať na tieto liečivé látky v premixoch a kŕmnych zmesiach, v prípade, že sa kompetentný orgán domnieva, že existuje väčšia pravdepodobnosť zistenia nezrovnalostí. Výsledky kontrol by sa mali oznamovať s použitím vzoru uvedeného v prílohe II;

                           c)

                           implementácie obmedzení výroby a používania kŕmnych surovín živočíšneho pôvodu, ako je uvedené v prílohe III;

                           d)

                           úrovní medi a zinku v kŕmnych zmesiach pre ošípané, ako je uvedené v prílohe IV.

               2.

               Odporúča sa, aby štáty EZVO začlenili výsledky koordinovaného programu kontroly ustanoveného v odseku 1 do samostatnej kapitoly vo výročnej správe o kontrolných aktivitách, ktoré sa majú oznámiť Dozornému orgánu EZVO do 1. apríla 2006 v súlade s článkom 22 ods. 2 aktu uvedeného v prílohe I k Dohode o EHP kapitola II bod 31a (smernica Rady 95/53/ES z 25. októbra 1995 určujúca zásady upravujúce organizovanie úradných kontrol v oblasti výživy zvierat) a najnovšou verziou harmonizovaného vzoru správy.

      V Bruseli 5. apríla 2005

            Za Dozorný orgán EZVO

         Niels FENGER

            riaditeľ

         Bernd HAMMERMANN

            člen kolégia

      (1)  Ú. v. ES L 265, 8.11.1995, s. 17. Smernica naposledy zmenená a doplnená smernicou Európskeho parlamentu a Rady 2001/46/ES (Ú. v. ES L 234, 1.9.2001, s. 55).

      (2)  Ú. v. ES L 140, 30.5.2002, s. 10. Smernica naposledy zmenená a doplnená smernicou Komisie 2003/100/ES (Ú. v. EÚ L 285, 1.11.2003, s. 33).

      (3)  Ú. v. EÚ L 187, 26.7.2003, s. 11.

      PRÍLOHA I
      Koncentrácia určitých mykotoxínov (aflatoxín B1, ochratoxín A, zearalenón, deoxynivalenol, fumonizíny) v krmivách
      Jednotlivé výsledky všetkých testovaných vzoriek; vzor správ podľa odseku 1 písm. a)

                  Krmivá

                  Odoberanie vzoriek
                  (náhodné alebo cielené)

                  Typ a koncentrácia mykotoxínov (μg/kg vo vzťahu ku krmivu s obsahom vlhkosti 12 %)

                  Typ

                  Krajina pôvodu

                  Aflatoxín B1

                  Ochratoxín A

                  Zearalenón

                  Deoxynivalenol

                  Fumonizíny (1)

            Kompetentný orgán by mal tiež uviesť:

                  —

                  prijaté opatrenie v prípade, keď sú prekročené maximálne úrovne aflatoxínu B1,

                  —

                  metódy použitej analýzy,

                  —

                  medzné hodnoty detekcie.

         (1)  Koncentrácia fumonizínov celkovo zahŕňa fumonizíny B1, B2 a B3.

      PRÍLOHA II
      Prítomnosť určitých liečivých látok, ktoré nie sú povolené ako kŕmne doplnkové látky
      Určité antibiotiká, kokcídiostatiká a iné liečivé látky môžu byť legálne prítomné ako doplnkové látky v premixoch a kŕmnych zmesiach pre určité druhy a kategórie zvierat, ak sú splnené požiadavky článku 10 aktu uvedeného v prílohe I k Dohode o EHP kapitola II bod 1a [nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat
          (1)].
      Prítomnosť nepovolených liečivých látok v krmivách predstavuje porušenie predpisov.
      Liečivé látky, ktoré majú byť kontrolované, by sa mali vybrať spomedzi nasledovných látok:

                  1.

                  Liečivé látky povolené ako kŕmne doplnkové látky len pre určité druhy alebo kategórie zvierat:

                              avilamycín

                              dekochinát

                              diklazuril

                              flavofosfolipol

                              halofuginón hydrobromid

                              lasalocid A sodný

                              maduramicín amónny alfa

                              monenzín sodný

                              narazín

                              narazín-nikarbazín

                              robenidín hydrochlorid

                              salinomycín sodný

                              semduramicín sodný

                  2.

                  Liečivé látky, ktoré už nie sú povolené ako kŕmne doplnkové látky:

                              amprólium

                              amprólium/etopabát

                              arprinocid

                              avoparcín

                              karbadox

                              dimetridazol

                              dinitolmid

                              ipronidazol

                              metichlórpindol

                              metichlórpindol/metylbenzokvát

                              nikarbazín

                              nifurzol

                              olaquindox

                              ronidazol

                              spiramycín

                              tetracyklíny

                              tylozín fosfát

                              virginiamycín

                              bacitracín zinočnatý

                              iné antimikrobiálne látky

                  3.

                  Liečivé látky, ktoré nikdy neboli povolené ako kŕmne doplnkové látky:

                              iné látky
                              Jednotlivé výsledky všetkých nevyhovujúcich vzoriek; vzor správ podľa odseku 1 písm. b)

                                          Typ krmiva (druh a kategória zvierat)

                                          Zistená látka

                                          Zistená úroveň

                                          Dôvod porušenia predpisov (2)

                                          Prijaté opatrenie

                                    Kompetentný orgán by tiež mal uviesť:

                                          —

                                          celkový počet testovaných vzoriek,

                                          —

                                          názvy skúmaných látok,

                                          —

                                          metódy použitej analýzy,

                                          —

                                          medzné hodnoty detekcie.

         (1)  Ú. v. EÚ L 268, 18.10.2003, s. 29.

         (2)  Dôvod vedúci k prítomnosti nepovolenej látky v krmive na základe záveru vyšetrovania uskutočnenom kompetentným orgánom.

      PRÍLOHA III
      Obmedzenia výroby a používania kŕmnych surovín živočíšneho pôvodu
      Bez toho, aby boli dotknuté články 3 až 13 a 15 smernice 95/53/ES, štáty EZVO by mali v roku 2005 uskutočniť koordinovaný program kontroly, aby stanovili, či boli dodržané obmedzenia výroby a používania kŕmnych surovín živočíšneho pôvodu.
      S cieľom zabezpečiť predovšetkým efektívne uplatňovanie zákazu kŕmenia určitých zvierat spracovanými živočíšnymi proteínmi, ako je ustanovené v prílohe IV k aktu uvedeného v prílohe I k Dohode o EHP kapitola I bod 7.1.12 [nariadenie Európskeho parlamentu (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií
          (1)], štáty EZVO by mali implementovať osobitný program kontroly založený na cielených kontrolách. V súlade s článkom 4 smernice 95/53/ES, by mal daný program kontrol spočívať v stratégii založenej na rizikách, kde sú zahrnuté všetky fázy výroby a všetky typy priestorov, kde sa krmivo produkuje, kde sa s ním manipuluje, a kde sa podáva. Štáty EZVO by mali venovať mimoriadnu pozornosť definícii kritérií, ktoré môžu súvisieť s rizikom. Váha prisúdená každému kritériu by mala byť úmerná riziku. Frekvencia kontrol a počet vzoriek analyzovaných v daných priestoroch by mali byť úmerné súčtu váh priradených týmto priestorom.
      Pri vypracovávaní programu kontroly by sa mali vziať do úvahy nasledovné indikatívne priestory a kritériá:

                  Priestory

                  Kritériá

                  Váha

                  Výrobne kŕmnych zmesí

                              —

                              Dvojprúdové výrobne kŕmnych zmesí produkujúce kŕmne zmesi pre prežúvavce a kŕmne zmesi pre iné zvieratá ako prežúvavce, ktoré obsahujú spracované živočíšne proteíny vyňaté zo zákazu.

                              —

                              Výrobne kŕmnych zmesí s predchádzajúcim výskytom alebo podozrením na nedodržiavanie predpisov.

                              —

                              Výrobne kŕmnych zmesí s veľkým množstvom dovozových krmív s vysokým obsahom proteínov, ako napríklad rybia múčka, sójový šrot, kukuričný lepok a proteínové koncentráty.

                              —

                              Výrobne kŕmnych zmesí s vysokou produkciou kŕmnych zmesí.

                              —

                              Riziko krížovej kontaminácie vyplývajúce z interných prevádzkových postupov (používanie síl, kontrola efektívneho oddeľovania liniek, kontrola prísad, interné laboratórium, postupy pri odoberaní vzoriek).

                  Miesta pohraničnej kontroly a iné miesta vstupu do Spoločenstva

                              —

                              Veľké/malé množstvo dovozov krmív

                              —

                              Krmivá s vysokým obsahom proteínov

                  Farmy

                              —

                              Domáce miešačky využívajúce spracované živočíšne proteíny vyňaté zo zákazu

                              —

                              Farmy s chovom prežúvavcov a iných druhov (riziká krížového kŕmenia)

                              —

                              Farmy nakupujúce voľne ložené krmivo

                  Predajcovia

                              —

                              Sklady a prechodné skladovanie krmív s vysokým obsahom proteínov

                              —

                              Veľký objem obchodovaných sypkých krmív

                              —

                              predajcovia kŕmnych zmesí vyrobených v zahraničí

                  Automiešačky

                              —

                              Miešačky produkujúce pre prežúvavce a iné zvieratá

                              —

                              Miešačky s predchádzajúcim výskytom alebo podozrením na nedodržiavanie pravidiel

                              —

                              Miešačky zahŕňajúce krmivá s vysokým obsahom proteínov

                              —

                              Miešačky s vysokou produkciou krmív

                              —

                              Veľký počet fariem v prevádzke vrátane fariem s chovom prežúvavcov

                  Dopravné prostriedky

                              —

                              Vozidlá používané na dopravu spracovaných živočíšnych proteínov a krmív

                              —

                              Vozidlá s predchádzajúcim výskytom alebo podozrením na nedodržiavanie pravidiel

            Ako alternatívu k týmto uvedeným priestorom a kritériám môžu štáty EZVO predložiť Dozornému orgánu EZVO svoje vlastné posúdenie rizika do 31. marca 2005.
      Odoberanie vzoriek by malo byť zamerané na série alebo prípady, kde je krížová kontaminácia zakázanými spracovanými proteínmi najpravdepodobnejšia (prvá dávka po doprave krmiva obsahujúceho živočíšne proteíny zakázané v tejto sérii, technické problémy alebo zmeny vo výrobných linkách, zmeny v zásobníkoch na skladovanie alebo v silách pre sypký materiál).
      V roku 2005 by sa mali štáty EZVO zamerať na analýzu rezkov cukrovej repy a dovezené kŕmne suroviny.
      Minimálny počet kontrol v štáte EZVO by mal byť 10 ročne na 100 000 ton vyprodukovanej kŕmnej zmesi. Minimálny počet oficiálnych odobratí vzoriek v štáte EZVO by mal byť 20 ročne na 100 000 ton vyprodukovanej kŕmnej zmesi. V závislosti od schválenia alternatívnych metód by sa pri analyzovaní vzoriek mali používať mikroskopická identifikácia a odhad, ako je opísané v akte uvedenom v prílohe I k Dohode o EHP kapitola II bod 31i [smernica Komisie 2003/126/ES o analytickej metóde na stanovenie zložiek živočíšneho pôvodu na úradnú kontrolu krmiva
          (2)]. Akákoľvek prítomnosť zakázaných zložiek živočíšneho pôvodu v krmivách by sa mala považovať za porušenie zákazu kŕmenia.
      Výsledky programov kontroly by mali byť oznamované Dozornému orgánu EZVO s využitím nasledovných vzorov.
      Zhrnutie kontrol týkajúcich sa obmedzení pre krmivá živočíšneho pôvodu (kŕmenie zakázanými spracovanými živočíšnymi proteínmi)
      A.   Zaznamenané kontroly

                  Štádium

                  Počet kontrol zahŕňajúcich kontroly prítomnosti spracovaných živočíšnych proteínov

                  Počet porušení na základe zaznamenaných kontrol, atď., namiesto laboratórnych testov

                  Dovoz kŕmnych surovín

                  Skladovanie kŕmnych surovín

                  Výrobne kŕmnych zmesí

                  Domáce miešačky/automiešačky

                  Sprostredkovatelia krmív

                  Dopravné prostriedky

                  Farmy na chov zvierat, okrem prežúvavcov

                  Farmy na chov prežúvavcov

                  Iné:...

      B.   Odoberanie vzoriek a testovanie kŕmnych surovín a kŕmnych zmesí na spracované živočíšne proteíny

                  Priestory

                  Počet oficiálnych vzoriek testovaných na spracované živočíšne proteíny

                  Počet nevyhovujúcich vzoriek

                  Prítomnosť spracovaných živočíšnych proteínov zo suchozemských živočíchov

                  Prítomnosť spracovaných živočíšnych proteínov z rýb

                  Kŕmne suroviny

                  Kŕmne zmesi

                  Kŕmne suroviny

                  Kŕmne zmesi

                  Kŕmne suroviny

                  Kŕmne zmesi

                  pre prežúvavce

                  pre zvieratá iné ako prežúvavce

                  pre prežúvavce

                  pre zvieratá iné ako prežúvavce

                  pre prežúvavce

                  pre zvieratá iné ako prežúvavce

                  Pri dovoze

                  Výrobne kŕmnych zmesí

                  Sprostredkovatelia/uskladnenie

                  Dopravné prostriedky

                  Domáce miešačky/automiešačky

                  Na farme

                  Iné:...

      C.   Zhrnutie zakázaných spracovaných živočíšnych proteínov zistených vo vzorkách krmív určených pre prežúvavce

                  Mesiac odobratia vzorky

                  Typ stupňa a pôvod kontaminácie

                  Uplatnené sankcie (alebo iné opatrenia)

                  1

                  2

                  3

                  4

                  5

                  …

         (1)  Ú. v. ES L 147, 31.5.2001, s. 1. Nariadenie naposledy zmenené a doplnené nariadením Komisie (ES) č. 1993/2004 (Ú. v. EÚ L 344, 20.11.2004, s. 12).

         (2)  Ú. v. EÚ L 339, 24.12.2003, s. 78.

      PRÍLOHA IV
      Jednotlivé výsledky všetkých vzoriek (vyhovujúcich aj nevyhovujúcich), ktoré sa týkajú obsahu medi a zinku v kŕmnych zmesiach pre ošípané

                  Typ kŕmnej zmesi (kategória zvierat)

                  Stopový prvok (meď alebo zinok)

                  Zistená úroveň (mg/kg z kŕmnej zmesi)

                  Dôvod prekročenia maximálneho obsahu (1)

                  Prijaté opatrenia

         (1)  Podľa záverov vyšetrovania uskutočnenom kompetentným orgánom.


title: Odporúčanie Rady zo 14. júla 2015, ktoré sa týka národného programu reforiem Luxemburska na rok 2015 a ktorým sa predkladá stanovisko Rady k programu stability Luxemburska na rok 2015

text:
               18.8.2015

               SK

               Úradný vestník Európskej únie

               C 272/73

         ODPORÚČANIE RADY
   zo 14. júla 2015,
   ktoré sa týka národného programu reforiem Luxemburska na rok 2015 a ktorým sa predkladá stanovisko Rady k programu stability Luxemburska na rok 2015
   (2015/C 272/19)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 121 ods. 2 a článok 148 ods. 4,
   so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), a najmä na jeho článok 5 ods. 2,
   so zreteľom na odporúčanie Európskej komisie,
   so zreteľom na uznesenia Európskeho parlamentu,
   so zreteľom na závery Európskej rady,
   so zreteľom na stanovisko Výboru pre zamestnanosť,
   so zreteľom na stanovisko Hospodárskeho a finančného výboru,
   so zreteľom na stanovisko Výboru pre sociálnu ochranu,
   so zreteľom na stanovisko Výboru pre hospodársku politiku,
   keďže:

               (1)

               Európska rada 26. marca 2010 schválila návrh Komisie o iniciovaní novej stratégie pre rast a zamestnanosť nazvanej Európa 2020, založenej na posilnenej koordinácii hospodárskych politík. Táto stratégia sa zameriava na kľúčové oblasti, v ktorých sú potrebné opatrenia na oživenie potenciálu Európy v oblasti udržateľného rastu a konkurencieschopnosti.

               (2)

               Na základe návrhov Komisie prijala Rada 14. júla 2015 odporúčanie o hlavných smeroch hospodárskych politík členských štátov a Únie a 21. októbra 2010 prijala rozhodnutie o usmerneniach pre politiky zamestnanosti členských štátov (2). Tieto akty spoločne tvoria tzv. integrované usmernenia, pričom členské štáty boli vyzvané, aby ich zohľadnili vo svojej vnútroštátnej hospodárskej politike a politike zamestnanosti.

               (3)

               Rada 8. júla 2014 prijala odporúčanie (3), ktoré sa týkalo národného programu reforiem Luxemburska na rok 2014, a predložila svoje stanovisko k aktualizovanému programu stability Luxemburska na rok 2014. Komisia 28. novembra 2014 v súlade s nariadením Európskeho parlamentu a Rady (EÚ) č. 473/2013 (4) predložila svoje stanovisko k návrhu rozpočtového plánu Luxemburska na rok 2015.

               (4)

               Komisia 28. novembra 2014 prijala ročný prieskum rastu, čo znamenalo začiatok európskeho semestra pre koordináciu hospodárskych politík na rok 2015. Komisia v ten istý deň prijala na základe nariadenia Európskeho parlamentu a Rady (EÚ) č. 1176/2011 (5) správu o mechanizme varovania, v ktorej Luxembursko nebolo neurčené za jeden z členských štátov, vo vzťahu ku ktorým sa vykoná hĺbkové preskúmanie.

               (5)

               Európska rada 18. decembra 2014 schválila priority pre posilnenie investícií, zintenzívnenie štrukturálnych reforiem a vykonávanie zodpovednej fiškálnej konsolidácie podporujúcej rast.

               (6)

               Komisia 26. februára 2015 uverejnila svoju správu o Luxembursku na rok 2015. Táto správa obsahovala posúdenie pokroku, ktorý Luxembursko dosiahlo pri plnení odporúčaní pre jednotlivé krajiny prijatých 8. júla 2014.

               (7)

               Luxembursko 30. apríla 2015 predložilo svoj národný program reforiem na rok 2015 a svoj program stability na rok 2015. S cieľom zohľadniť prepojenia medzi nimi sa obidva tieto programy posudzovali súčasne.

               (8)

               Luxembursko v súčasnosti podlieha preventívnej časti Paktu stability a rastu. Podľa programu stability na rok 2015 vláda plánovala znížiť celkový prebytok na 0,6 % HDP v roku 2014 a ďalej na 0,1 % HDP v roku 2015. Následne ho plánuje opätovne zvýšiť na 0,9 % HDP v roku 2018. Vláda plánuje počas celého programového obdobia zostať na úrovni strednodobého cieľa, ktorým je štrukturálny prebytok na úrovni 0,5 % HDP. Podľa programu stability vláda plánuje udržať pomer verejného dlhu k HDP hlboko pod 60 % referenčnou hodnotou stanovenou v zmluve. Očakáva sa, že pomer dlhu sa bude počas programového obdobia pohybovať okolo hodnoty 24 %, v roku 2016 dosiahne vrchol na úrovni o čosi vyššej ako 24 % a do roku 2019 klesne pod 24 %. Makroekonomický scenár, na ktorom sa zakladajú tieto rozpočtové prognózy, je priaznivý, pokiaľ ide o rok 2015, a vierohodný pre nasledujúce obdobie. Od roku 2016 však hrozia riziká pri vykonávaní rozpočtových opatrení. Podľa prognózy Komisie z jari 2015 sa očakáva, že štrukturálne saldo zostane v rokoch 2015 a 2016 na úrovni strednodobého cieľa. Rada na základe svojho posúdenia programu stability a po zohľadnení prognózy Komisie z jari 2015 zastáva názor, že v prípade Luxemburska sa očakáva dodržanie ustanovení Paktu stability a rastu. Fiškálny rámec Luxemburska výrazne posilnilo prijatie strednodobého rozpočtového rámca a zriadenie fiškálnej rady. Významné nedostatky by sa však mali riešiť formou pravidelného uverejňovania fiškálnej štatistiky v priebehu roka, čo je dôležitým prvkom monitorovania rozpočtového vývoja v reálnom čase.

               (9)

               Očakávaný pokles príjmov zo spotrebných daní v dôsledku zmeny právnej úpravy týkajúcej sa elektronického obchodu poukazuje na nestabilitu prinajmenšom jednej časti fiškálnych príjmov. Na lepšie zabezpečenie ich predvídateľnosti je potrebné využiť priestor na ďalšie rozšírenie daňového základu a harmonizáciu zdaňovania, najmä prehodnotením v súčasnosti nízkeho zdanenia obytných nehnuteľností a prostredníctvom širšieho využitia alternatívnych zdrojov vrátane environmentálneho zdanenia. Začali sa prípravné práce na komplexnej daňovej reforme (nadobudnutie účinnosti naplánované na rok 2017).

               (10)

               Dlhodobú udržateľnosť verejných financií ohrozuje nárast výdavkov na dôchodky (aj napriek nedávnej reforme systému) a stabilný nárast výdavkov na dlhodobú starostlivosť. Poistenie pre prípad odkázanosti na dlhodobú starostlivosť sa v roku 2015 dostane podľa prognózy do deficitu (6) a očakáva sa, že jeho rezervy sa budú postupne znižovať s tým, že už v roku 2017 klesnú pod zákonné minimum na úrovni 10 % výdavkov. V rámci rozpočtu na rok 2015 sa prijalo niekoľko opatrení s úsporným potenciálom (7). Plánovaná reforma poistenia pre prípad odkázanosti na dlhodobú starostlivosť, ktorej cieľom je zabezpečiť ľuďom odkázaným na dlhodobú starostlivosť primeranú úroveň služieb a zaručiť zodpovedajúce financovanie, však ešte nebola premietnutá do právnej úpravy. Reforma dôchodkového systému z roku 2012 nebola dostatočne ambiciózna, pretože sa len sčasti zaoberala veľkými rozdielmi medzi zákonným a skutočným vekom odchodu do dôchodku. Stále pretrvávajú viaceré možnosti predčasného odchodu do dôchodku. Účasť starších pracovníkov na trhu práce je v porovnaní s inými členskými štátmi aj naďalej veľmi nízka. Bol vypracovaný legislatívny návrh týkajúci sa dôchodkovej reformy, ktorým sa mení pracovný zákonník (tzv. dohoda o veku). Pozostáva z balíka opatrení, ktorých cieľom je udržať starších pracovníkov v zamestnaní.

               (11)

               Luxemburské hospodárstvo charakterizujú značné rozdiely v produktivite práce medzi jednotlivými odvetviami hospodárstva, pričom produktivita vo finančnom sektore je dvakrát vyššia než v nefinančných odvetviach. Z toho vyplýva, že väčšie rozdiely vo mzdách medzi jednotlivými odvetviami odvíjajúce sa od produktivity práce v daných odvetviach by mohli podporiť presun pracovnej sily v prospech nových konkurencieschopných odvetví alebo odvetví, ktoré trpia stratou nákladovej konkurencieschopnosti. V dlhodobom horizonte pretrvávajú prekážky, ktoré bránia v potrebnej úprave miezd v jednotlivých odvetviach.

               (12)

               Napriek dobre fungujúcim trhom práce a vysokému podielu ľudí s dokončeným terciárnym vzdelaním je miera zamestnania starších pracovníkov, žien a nízko kvalifikovaných mladých ľudí pomerne nízka. V realizácii účinných aktivačných politík naďalej bránia inštitucionálne prekážky. V oblasti verejných služieb zamestnanosti sa realizuje dôležitá reforma, ktorej cieľom je poskytnúť uchádzačom o zamestnanie individuálne poradenstvo, ktorú vláda plánuje dokončiť do konca roka 2015. Návrh reformy odborného vzdelávania a prípravy a reforma sekundárneho vzdelávania, ktorej cieľom je zlepšiť výsledky vo vzdelávaní, najmä u osôb zo znevýhodneného sociálno-ekonomického prostredia, ešte neboli prijaté. Možno očakávať, že ohlásené opatrenia o dávkach v materstve a príspevkoch na vzdelanie a plánovaná reforma rodičovskej dovolenky prispejú k zvýšeniu účasti žien na trhu práce. Systém spoločného zdanenia a koncepcia systému sociálnych dávok sú dôvodmi, ktoré odrádzajú druhé zárobkovo činné osoby v domácnosti od práce. Napriek vysokému podielu ľudí s dokončeným terciárnym vzdelaním zostávajú vzdelávacie výsledky neuspokojivé a zlepšenie situácie ľudí z prostredia migrantov je aj naďalej náročnou výzvou. Výzvy týkajúce sa ponuky na trhu práce, ktoré súvisia s inštitucionálnymi faktormi a s koncepciou systému sociálnych dávok, pretrvávajú aj naďalej a sú zdrojom problémov na trhu práce.

               (13)

               Komisia vykonala v kontexte európskeho semestra komplexnú analýzu hospodárskej politiky Luxemburska, ktorú uverejnila v správe o tejto krajine na rok 2015. Zároveň posúdila program stability, národný program reforiem a následné opatrenia v nadväznosti na odporúčania adresované Luxembursku v predchádzajúcich rokoch. Zohľadnila nielen ich význam pre udržateľnú fiškálnu a sociálno-ekonomickú politiku v Luxembursku, ale aj ich súlad s pravidlami a usmerneniami EÚ vzhľadom na potrebu posilniť celkovú správu hospodárskych záležitostí Únie zabezpečením vstupov na úrovni EÚ do budúceho vnútroštátneho rozhodovania. Odporúčania v rámci európskeho semestra sa premietli do nižšie uvedených odporúčaní 1 až 3.

               (14)

               Rada na základe tohto posúdenia preskúmala program stability a dospela k názoru (8), že Luxembursko dodržiava Pakt stability a rastu.

               (15)

               V rámci európskeho semestra Komisia vykonala aj analýzu hospodárskej politiky eurozóny ako celku. Na základe tejto analýzy Rada vydala jednotlivé odporúčania adresované členským štátom, ktorých menou je euro (9). Luxembursko ako krajina, ktorej menou je euro, by malo takisto zabezpečiť úplné a včasné vykonanie týchto odporúčaní,

         TÝMTO ODPORÚČA, aby Luxembursko v rokoch 2015 a 2016 prijalo opatrenia s cieľom:

               1.

               Rozšíriť daňový základ najmä, pokiaľ ide o spotrebné dane, periodické dane z nehnuteľného majetku a environmentálne dane.

               2.

               Odstrániť rozdiely medzi zákonným a skutočným vekom odchodu do dôchodku prostredníctvom obmedzenia možností predčasného odchodu do dôchodku a prispôsobenia zákonného veku odchodu do dôchodku strednej dĺžke života.

               3.

               V konzultácii so sociálnymi partnermi a v súlade s vnútroštátnymi postupmi vykonať reformu systému stanovovania miezd s cieľom zabezpečiť, aby sa mzdy vyvíjali v závislosti od produktivity, a to najmä na úrovni jednotlivých odvetví.

      V Bruseli 14. júla 2015

            Za Radu

            predseda

         P. GRAMEGNA

      (1)  Ú. v. ES L 209, 2.8.1997, s. 1.

      (2)  Dodržiavané rozhodnutím Rady 2014/322/EÚ zo 6. mája 2014 o usmerneniach pre politiky zamestnanosti členských štátov na rok 2014 (Ú. v. EÚ L 165, 4.6.2014, s. 49).

      (3)  Odporúčanie Rady z 8. júla 2014, ktoré sa týka národného programu reforiem Luxemburska na rok 2014 a ktorým sa predkladá stanovisko Rady k programu stability Luxemburska na rok 2014 (Ú. v. EÚ C 247, 29.7.2014, s. 72).

      (4)  Nariadenie Európskeho parlamentu a Rady (EÚ) č. 473/2013 z 21. mája 2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (Ú. v. EÚ L 140, 27.5.2013, s. 11).

      (5)  Nariadenie Európskeho parlamentu a Rady (EÚ) č. 1176/2011 zo 16. novembra 2011 o prevencii a náprave makroekonomických nerovnováh (Ú. v. EÚ L 306, 23.11.2011, s. 25).

      (6)  CNS, Budget de l'Assurance Dépendance, rozpočet na rok 2015, k dispozícii na: http://cns.lu/files/publications/Budget_AD_2015.pdf.

      (7)  Opatrenia 255 a 256 rozpočtu na rok 2015, k dispozícii na: http://www.budget.public.lu/.

      (8)  Podľa článku 5 ods. 2 nariadenia Rady (ES) č. 1466/97.

      (9)  Ú. v. EÚ C 272, 18.8.2015, s. 98.


title: Odporúčanie Komisie z  30. mája 2008 o opatreniach na zníženie rizík pre tieto látky: trichlóretén, benzén a 2-metoxy-2-metylbután (TAME) [oznámené pod číslom K(2008) 2271] (Text s významom pre EHP)

text:
               21.6.2008

               SK

               Úradný vestník Európskej únie

               L 162/34

      ODPORÚČANIE KOMISIE

   z 30. mája 2008
   o opatreniach na zníženie rizík pre tieto látky: trichlóretén, benzén a 2-metoxy-2-metylbután (TAME)
   [oznámené pod číslom K(2008) 2271]
   (Text s významom pre EHP)
   (2008/471/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok (1), a najmä na jeho článok 11 ods. 2,
   keďže:

               (1)

               V rámci nariadenia (EHS) č. 793/93 boli ako prioritné látky, ktoré je potrebné vyhodnotiť v súlade s nariadeniami Komisie (ES) č. 1179/94 (2) a (ES) č. 2364/2000 (3), ktoré sa týkajú prvého a štvrtého zoznamu prioritných látok podľa nariadenia (EHS) č. 793/93, identifikované tieto látky:

                           —

                           trichlóretylén,

                           —

                           benzén,

                           —

                           2-metoxy-2-metylbután (TAME).

               (2)

               Spravodajské členské štáty určené podľa uvedených nariadení ukončili činnosti týkajúce sa hodnotenia rizík, ktoré tieto látky predstavujú pre ľudí a životné prostredie, v súlade s nariadením Komisie (ES) č. 1488/94 z 28. júna 1994, ktorým sa stanovujú princípy pre hodnotenie rizík existujúcich látok pre človeka a životné prostredie v súlade s nariadením (EHS) č. 793/93 (4), a navrhli stratégiu obmedzenia týchto rizík.

               (3)

               Uskutočnili sa konzultácie s Vedeckým výborom pre toxicitu, ekotoxicitu a životné prostredie (SCTEE) a s Vedeckým výborom pre zdravotné riziká a riziká životného prostredia (SCHER), ktoré prijali stanoviská k vyhodnoteniu rizík vykonanému spravodajcami. Tieto stanoviská boli uverejnené na internetovej stránke vedeckých výborov.

               (4)

               Výsledky vyhodnotenia rizík a ďalšie výsledky stratégií obmedzenia rizík sú uvedené v príslušnom oznámení Komisie (5).

               (5)

               Na základe tohto vyhodnotenia je vhodné odporučiť určité opatrenia na zníženie rizík pre určité látky.

               (6)

               Opatrenia na zníženie rizík odporúčané pre pracovníkov by sa mali zvážiť v rámci právnych predpisov na ochranu pracovníkov, ktoré sa považujú za primeraný rámec na zníženie rizík, ktoré predstavujú príslušné látky, v potrebnom rozsahu.

               (7)

               Opatrenia na zníženie rizík ustanovené v tomto odporúčaní sú v súlade so stanoviskom výboru zriadeného na základe článku 15 ods. 1 nariadenia (EHS) č. 793/93,

         TÝMTO ODPORÚČA:
   ODDIEL 1
   TRICHLÓRETYLÉN

         (CAS č. 79-01-6; Einecs č. 201-167-4)

   Opatrenia na zníženie rizík pre pracovníkov (1)

               1.

               Dobrovoľná dohoda medzi Európskou asociáciou pre chlórované rozpúšťadlá v mene európskych výrobcov tejto látky, ich distribútormi a zákazníkmi, podľa ktorej možno túto látku predávať len nákupcom, ktorí dodržiavajú Chartu bezpečného používania trichlóreténu pri čistení kovov, sa má vziať do úvahy. Podľa tejto charty môžu odberatelia používať trichlóretén na čistenie kovov iba v utesnených alebo uzavretých sústavách v zmysle časti 4 európskej normy EN 12921 a používanie podlieha monitorovaniu jej dodržiavania treťou stranou.

         ODDIEL 2
   BENZÉN

         (CAS č. 71-43-2; Einecs č. 200-753-7)

   Opatrenia na zníženie rizík pre životné prostredie (2, 3, 4, 5)

               2.

               Na účely odstránenia potenciálnych rizík pre prevádzky na spracovanie priemyselných odpadových vôd v prevádzkach s výrobou a/alebo spracúvaním benzénu sa odporúča, že príslušné orgány dotknutých členských štátov by mali s prihliadnutím na technické charakteristiky dotknutých zariadení, ich geografické umiestnenie a miestne environmentálne podmienky ustanoviť v povoleniach vydaných na základe smernice Európskeho parlamentu a Rady 2008/1/ES (6) (integrovaná prevencia a kontrola znečisťovania životného prostredia) podmienky, limitné hodnoty emisií alebo ekvivalentné ukazovatele alebo technické opatrenia pre benzén, aby bola možná prevádzka v súlade s BAT.

               3.

               Členské štáty by mali pozorne monitorovať uplatňovanie BAT pre benzén a podávať Komisii správy o každom významnom vývoji v rámci výmeny informácií o BAT.

               4.

               Na účely zjednodušenia povoľovania a monitorovania podľa smernice 2008/1/ES (integrovaná prevencia a kontrola znečisťovania) by sa mal benzén zahrnúť do prebiehajúcich prác na vypracovaní usmernenia k „najlepším dostupným technikám“ (Best Available Techniques – BAT).

               5.

               Vystavenie mikroorganizmov vplyvu tejto látky v prevádzkach na spracovanie priemyselných odpadových vôd by sa malo v prípade potreby riadiť vnútroštátnymi predpismi, aby sa tak zabezpečilo, že nevznikne riziko pre tieto mikroorganizmy ani pre životné prostredie.

         ODDIEL 3
   2-METOXY-2-METYLBUTÁN (TAME)

         (CAS č. 994-05-8; Einecs č. 213-611-4)

   Opatrenia na zníženie rizík pre životné prostredie (6 – 11)

               6.

               Kľúčovým cieľom právnych predpisov Spoločenstva je zabrániť vstupu všetkých antropogénnych látok vrátane TAME do podzemných vôd (7). Preto sa v prípade potreby odporúča realizovať monitorovacie programy s cieľom včasného zistenia kontaminácie podzemných vôd TAME.

               7.

               Ďalej sa odporúča široké uplatňovanie najlepších dostupných techník pri výstavbe a prevádzke podzemných skladovacích a distribučných kapacít benzínu na čerpacích staniciach. V tejto súvislosti by členské štáty mali zvážiť povinné požiadavky predovšetkým na všetky čerpacie stanice v oblastiach dopĺňania podzemných vôd.

               8.

               Príslušné orgány dotknutých členských štátov by mali s prihliadnutím na technické charakteristiky dotknutých zariadení, ich geografické umiestnenie a miestne environmentálne podmienky ustanoviť v povoleniach vydaných na základe smernice 2008/1/ES podmienky, limitné hodnoty emisií alebo ekvivalentné ukazovatele alebo technické opatrenia pre TAME, aby bolo možné prevádzkovať dotknuté zariadenia v súlade s BAT.

               9.

               Členské štáty by mali pozorne monitorovať uplatňovanie BAT na TAME a podávať Komisii správy o každom významnom vývoji v rámci výmeny informácií o BAT.

               10.

               Miestne emisie do povrchových vôd by sa mali v prípade potreby riadiť vnútroštátnymi predpismi, aby sa tak zabezpečilo, že nevznikne riziko pre životné prostredie.

               11.

               Opatrenia na zníženie rizika odporúčané s cieľom chrániť podzemné vody sa považujú za dostatočné na to, aby chránili ľudí, ktorí sú ohrození prostredníctvom životného prostredia.

         ODDIEL 4
   ADRESÁTI

               12.

               Toto odporúčanie je určené všetkým sektorom, v rámci ktorých sa uvedené látky dovážajú, vyrábajú, prepravujú, skladujú, spracúvajú na prípravok alebo iným spôsobom, využívajú, likvidujú alebo recyklujú, ako aj členským štátom.

      V Bruseli 30. mája 2008

            Za Komisiu

         Stavros DIMAS

            člen Komisie

      (1)  Ú. v. ES L 84, 5.4.1993, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 131, 26.5.1994, s. 3.

      (3)  Ú. v. ES L 273, 26.10.2000, s. 5.

      (4)  Ú. v. ES L 161, 29.6.1994, s. 3.

      (5)  Ú. v. EÚ C 157, 21.6.2008, s. 1.

      (6)  Ú. v. EÚ L 24, 29.1.2008, s. 8.

      (7)  Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (Ú. v. ES L 327, 22.12.2000, s. 1).


title: 2011/336/EÚ: Odporúčanie Rady zo 17. mája 2011 o vymenovaní prezidenta Európskej centrálnej banky

text:
               9.6.2011

               SK

               Úradný vestník Európskej únie

               L 150/8

         ODPORÚČANIE RADY
   zo 17. mája 2011
   o vymenovaní prezidenta Európskej centrálnej banky
   (2011/336/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 283 ods. 2,
   so zreteľom na Protokol o Štatúte Európskeho systému centrálnych bánk a Európskej centrálnej banky, a najmä na jeho článok 11.2,
   TÝMTO ODPORÚČA EURÓPSKEJ RADE:
   vymenovať pána Maria DRAGHIHO za prezidenta Európskej centrálnej banky na funkčné obdobie ôsmich rokov s účinnosťou od 1. novembra 2011.

      V Bruseli 17. mája 2011

            Za Radu

            predseda

         MATOLCSY Gy.


Odporúčanie pre stanovisko Rady v súlade s tretím odsekom článku 5 nariadenia Rady (ES) č. 1466/97 zo 7. júla 1997 k aktualizovanému programu stability Talianska na roky 2005-2009


				|

		52013DC0375

			Odporúčanie ODPORÚČANIA RADY, ktoré sa týka národného programu reforiem Slovenska na rok 2013 a ktorým sa predkladá stanovisko Rady k programu stability Slovenska na roky 2012 – 2016 /* COM/2013/0375 final */

Odporúčanie
ODPORÚČANIA RADY,
ktoré sa týka národného programu reforiem
Slovenska na rok 2013
a ktorým sa predkladá stanovisko Rady k programu stability Slovenska
na roky 2012 – 2016
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 121 ods. 2 a článok 148 ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami a ich koordinácii[1], a najmä na jeho článok 5
ods. 2,
so zreteľom na odporúčanie Európskej
komisie[2],
so zreteľom na uznesenia Európskeho
parlamentu[3],
so zreteľom na závery Európskej rady,
so zreteľom na stanovisko Výboru pre
zamestnanosť,
po porade s Hospodárskym a finančným
výborom,
keďže:
(1)       Európska rada 26. marca 2010
schválila návrh Komisie o iniciovaní novej stratégie pre rast a
zamestnanosť nazvanej Európa 2020, založenej na posilnenej koordinácii
hospodárskych politík, ktorá sa zameria na kľúčové oblasti, v ktorých
sú potrebné opatrenia na zvýšenie potenciálu Európy v oblasti udržateľného
rastu a konkurencieschopnosti.
(2)       Rada 13. júla 2010 prijala na
základe návrhov Komisie odporúčanie o hlavných usmerneniach pre
hospodárske politiky členských štátov a Únie (2010 až 2014) a 21. októbra
2010 Rada prijala rozhodnutie týkajúce sa usmernení pre politiky zamestnanosti
členských štátov[4],
ktoré spolu tvoria „integrované usmernenia“. Členské štáty boli vyzvané,
aby integrované usmernenia zohľadnili vo svojej vnútroštátnej hospodárskej
politike a politike zamestnanosti.
(3)       Hlavy štátov alebo
predsedovia vlád 29. júna 2012 rozhodli o prijatí Paktu pre rast a
zamestnanosť, ktorým sa stanovuje jednotný rámec pre opatrenia na
vnútroštátnej úrovni, úrovni EÚ a na úrovni eurozóny s využitím všetkých
možných stimulov, nástrojov a politík. Rozhodli o opatreniach, ktoré sa
majú prijať na úrovni členských štátov, a najmä vyjadrili plný
záväzok dosiahnuť ciele stratégie Európa 2020 a vykonať
odporúčania pre jednotlivé krajiny.
(4)       Rada 6. júla 2012 prijala
odporúčanie k národnému programu reforiem Slovenska na rok 2012 a
predložila svoje stanovisko k aktualizovanému programu stability Slovenska na
roky 2011 – 2015.
(5)       Komisia prijala 28. novembra
2012 ročný prieskum rastu[5],
čo znamenalo začiatok európskeho semestra koordinácie hospodárskej
politiky na rok 2013. Komisia zároveň 28. novembra 2012 na základe
nariadenia (EÚ) č. 1176/2011 prijala správu o mechanizme varovania[6], v ktorej neurčila
Slovensko za jeden členských štátov, v súvislosti s ktorým sa vykoná
hĺbkové preskúmanie.
(6)       Európska rada 14. marca 2013
schválila priority na zabezpečenie finančnej stability, fiškálnej
konsolidácie a opatrenia na posilnenie rastu. Zdôraznila potrebu presadzovania
diferencovanej fiškálnej konsolidácie, ktorá bude podporovať rast, obnovenia
bežných úverových podmienok pre hospodárstvo, podporovania rastu a
konkurencieschopnosti, zníženia nezamestnanosti a vyriešenia sociálnych
dôsledkov krízy, ako aj potrebu modernizácie verejnej správy.
(7)       Slovensko 24. apríla 2013
predložilo svoj národný program reforiem na rok 2013 a 30. apríla 2013
predložilo svoj program stability na rok 2013, ktorý sa týka obdobia rokov
2012 – 2016. S cieľom zohľadniť prepojenia medzi nimi
sa obidva programy posudzovali súčasne.
(8)       Na základe posúdenia programu
stability na rok 2013 podľa nariadenia Rady (ES) č. 1466/97 Rada
zastáva názor, že Slovensko znížilo deficit verejných financií zo 7,7 %
HDP v roku 2010 na 4,3 % HDP v roku 2012 vďaka výraznému
konsolidačnému úsiliu a v súčasnosti sa očakáva, že je na správnej
ceste odstrániť nadmerný deficit. Makroekonomický scenár, ktorý tvorí
základ rozpočtových prognóz v programe, je realistický. V porovnaní s
prognózami útvarov Komisie orgány predpokladajú podobnú mieru rastu HDP, no s
mierne odlišným zložením. Cieľom rozpočtovej stratégie, ktorá je
načrtnutá v programe, je dosiahnuť fiškálnu pozíciu, ktorou sa
zabezpečí dlhodobá udržateľnosť verejných financií. V záujme
dosiahnutia tohto zámeru vláda potvrdila cieľ znížiť v roku 2013
celkový deficit pod referenčnú hodnotu 3 % HDP v súlade s
odporúčaním Rady v rámci postupu pri nadmernom deficite. Priemerné
ročné fiškálne úsilie v rokoch 2010 – 2013 predstavuje 1,4 % HDP,
čo je výrazne nad požadovanou úrovňou 1 % HDP, ktorú odporúčala
Rada. Veľká časť úspor na výdavkoch v roku 2013 sa očakáva
od miestnych samospráv a ostatných organizačných jednotiek štátnej správy,
na ktoré ústredná vláda nemá priamy vplyv. Dosiahnutie cieľa môže byť
preto ohrozené, a to aj v dôsledku nadmerných výdavkov, ktoré boli zaznamenané
v minulosti. V programe sa potvrdzuje predchádzajúci strednodobý cieľ
–0,5 %, ktorý sa má dosiahnuť do roku 2018. Strednodobý cieľ je
v súlade s požiadavkami Paktu stability a rastu. V rokoch po očakávanom
dátume odstránenia nadmerného deficitu je predpokladané zlepšenie
(prepočítaného) štrukturálneho rozpočtového salda primerané v rokoch
2014 a 2015 (0,6 percentuálneho bodu a 0,7 percentuálneho bodu HDP),
no v roku 2016 je nedostatočné (0,3 percentuálneho bodu HDP). Očakáva
sa, že Slovensko splní referenčnú hodnotu pre výdavky. V programe sa
očakáva, že verejný dlh zostane až do roku 2016 pod referenčnou
hodnotou 60 % HDP stanovenou v zmluve. V prognóze útvarov Komisie z jari
sa predpokladá zvýšenie pomeru dlhu na 54,6 % HDP v roku 2013 a 56,7 %
HDP v roku 2014.
            S cieľom zaistiť
rozsiahle zníženie celkového deficitu sa orgány od roku 2011 spoliehali aj na
znižovanie investícií financovaných z verejného rozpočtu, čo nemusí
byť udržateľné či žiaduce v strednodobom až dlhodobom horizonte,
ako aj na jednorazové opatrenia. Ak sa pozrieme do budúcnosti, prebiehajúca
konsolidácia a proces konvergencie sa budú musieť sústrediť na
výdavky podporujúce rast, ako napr. vzdelávanie, inovácie a dopravná
infraštruktúra.
(9)       Na Slovensku existuje
priestor na získanie dodatočných zdrojov, a to rozšírením daňového
základu, obmedzením priestoru na porušovanie daňovej disciplíny a
daňové úniky a zvýšeným využívaním daní, ktoré sú menej škodlivé pre rast,
ako je napr. zdaňovanie majetku a environmentálne dane. V roku 2012 bol
prijatý akčný plán boja proti daňovým podvodom s osobitným dôrazom na
DPH. Aby bola táto stratégia úspešná, sú potrebné ďalšie opatrenia, najmä
s cieľom zlepšiť infraštruktúru informačných technológií,
rozšíriť kompetencie a auditové kapacity orgánov a zaistiť následné
právne kroky.
(10)     Slovensko uskutočnilo v
roku 2012 dôchodkovú reformu s cieľom zlepšiť dlhodobú
udržateľnosť verejných financií. Dlhodobá medzera udržateľnosti
vo výške 4,9 % HDP však zostáva výrazne nad priemerom EÚ, ktorý je na úrovni 3
% HDP. Do veľkej miery je odzrkadlením starnutia obyvateľstva,
pričom dôchodkové výdavky sa na dlhovej medzere podieľajú 1,5
percentuálneho bodu HDP a výdavky na zdravotnú starostlivosť 2 percentuálnymi
bodmi HDP. Vzhľadom na to, že sa predpokladá výrazné zvýšenie výdavkov
Slovenska na zdravotnú starostlivosť v dlhodobom horizonte, pokrok
dosiahnutý pri zlepšovaní udržateľnosti dôchodkov bude potrebné
spojiť s reformou zdravotnej starostlivosti, aby boli verejné financie
postavené na udržateľných základoch. Zavedením účinných
motivačných štruktúr a kontrolných mechanizmov by sa pomohlo zlepšiť
nákladovú efektívnosť systému zdravotnej starostlivosti.
(11)     Nezamestnanosť je pre
slovenské hospodárstvo naďalej jedným z hlavných problémov. V uplynulých
mesiacoch Slovensko prijalo opatrenia s cieľom zreformovať aktívne
politiky trhu práce. Úspech tejto reformy však bude do veľkej miery
závisieť od schopnosti verejných služieb zamestnanosti účinným
spôsobom realizovať túto reformu. Potrebné sú ďalšie, cielenejšie
opatrenia pre najviac znevýhodnených uchádzačov o zamestnanie.
Poskytovanie sociálnej pomoci by malo byť lepšie naviazané na
aktivačné činnosti a potrebné je aj odstrániť demotivačné
faktory v systéme daňových úľav pre tých, ktorí začínajú pracovať
na slabo platených miestach. Zvýšenie účasti žien a starších ľudí na
trhu práce by pomohlo zvýšiť celkovú mieru zamestnanosti a dosiahnuť
vnútroštátny cieľ stratégie 2020 v oblasti zamestnanosti vo výške
72 %. Návrat na pracovný trh však matkám sťažuje nedostatok adekvátnych
zariadení starostlivosti o deti, a to najmä do troch rokov veku.
(12)     Nezamestnanosť mládeže na
Slovensku je jedna z najvyšších v EÚ. Napriek reformným opatreniam v roku 2012
zameraným na zlepšenie kvality a relevantnosti vzdelávania pre potreby trhu
práce je prechod zo školy do zamestnania naďalej náročný a systém
vzdelávania nereaguje pohotovo na potreby trhu práce. Financovanie vzdelávania
na jedného obyvateľa je viac orientované na kvantitu než na kvalitu a
podiel financovania určený na výučbové činnosti (na
učiteľov, materiály a vybavenie) je nízky. Zlepšenie kvality vysokoškolského
vzdelania a spolupráca medzi podnikmi a vzdelávacími inštitúciami by takisto
pomohli pri rozvíjaní dobre fungujúceho vedomostného trojuholníka, vyššej
účinnosti a príťažlivosti investícií do výskumu a vývoja a pri
zvyšovaní inovačnej kapacity slovenského hospodárstva.
(13)     Nedostatočne využitý
pracovný potenciál sa zároveň týka aj marginalizovaných komunít, ktoré pri
snahe vstúpiť na pracovný trh a do vzdelávacieho systému čelia
významným prekážkam. V roku 2012 však neboli prijaté žiadne účinné
opatrenia a životné podmienky marginalizovaných komunít vrátane Rómov ostávajú
neľahké. Je dôležité zintenzívniť snahu o zlepšenie výsledkov
marginalizovaných skupín v oblasti vzdelávania a zároveň zabezpečiť,
aby sa dospelým poskytovali cielené aktivačné opatrenia.
(14)     Napriek výraznému pokroku sa
Slovensko nachádza spomedzi všetkých členských štátov na piatom mieste,
pokiaľ ide o energetickú náročnosť, čo čiastočne
vysvetľuje skutočnosť, že priemysel predstavuje najväčší
podiel celého hospodárstva (25,9 % HDP). Ceny elektrickej energie sú
zároveň pomerne vysoké, najmä pre malých a stredne veľkých
priemyselných zákazníkov. Slovensko vyvinulo v uplynulých rokoch úsilie
čiastočne liberalizovať trh s energiou, stále však existuje
priestor na zlepšenie toho, ako trh funguje; a to najmä prostredníctvom
väčšej transparentnosti – vrátane stanovovania sieťových taríf – a
zlepšením podkladových ekonomických analýz a predvídateľnosti
regulačných rozhodnutí. Zároveň existuje aj priestor na zlepšenie
bezpečnosti dodávok a stanovenie ambicióznejších cieľov v oblasti
energetickej účinnosti.
(15)     Slovensko v roku 2012 spustilo
zásadnú reformu verejnej správy s cieľom zlepšiť orientáciu verejných
služieb pre občanov a podniky na potreby zákazníkov. V tejto fáze sa však
reforma neuplatňuje na úrovni ústrednej štátnej správy a na jej
celkovú kvalitu a účinnosť. Keďže v reforme justičného
systému nedošlo k žiadnemu pokroku, súdne konania sú stále – najmä v
konkurzných konaniach – zdĺhavé a v dostatočnej miere sa nevyužíva
alternatívne riešenie sporov. Slovensko nedávno zreformovalo svoje predpisy
týkajúce sa verejného obstarávania, pričom zlepšilo nezávislosť Úradu
pre verejné obstarávanie, no skúsenosti pri využívaní štrukturálnych fondov EÚ
naznačujú, že účinné uplatňovanie predpisov v oblasti verejného
obstarávania je stále problematické.
(16)     Komisia vykonala
v kontexte európskeho semestra komplexnú analýzu hospodárskej politiky
Slovenska. Posúdila program stability a národný program reforiem.
Zohľadnila nielen ich význam pre udržateľnú fiškálnu a
sociálno-ekonomickú politiku na Slovensku, ale aj ich súlad s pravidlami a
usmerneniami EÚ vzhľadom na potrebu posilniť celkové hospodárske
riadenie Európskej únie tým, že sa poskytnú vstupy na úrovni EÚ pre budúce
vnútroštátne rozhodnutia. Jej odporúčania v rámci európskeho semestra sú
premietnuté do odporúčaní 1 až 6.
(17)     Rada na základe tohto
posúdenia preskúmala program stability Slovenska a jej stanovisko[7] je premietnuté najmä do odporúčaní
1 a 2.
(18)     V kontexte Európskeho semestra
Komisia takisto vykonala analýzu hospodárskej politiky eurozóny ako celku. Na
tomto základe Rada vydala jednotlivé odporúčania adresované členským
štátom, ktorých menou je euro. Slovensko by malo takisto zaistiť úplné a
včasné vykonanie uvedených odporúčaní,
TÝMTO ODPORÚČA, aby Slovensko
prijalo v období rokov 2013 – 2014 opatrenia s cieľom:
1.           Podľa plánu splniť
rozpočet na rok 2013, aby sa udržateľným spôsobom odstránil nadmerný
deficit a dosiahlo fiškálne úsilie uvedené v odporúčaniach Rady v rámci
postupu pri nadmernom deficite. Po odstránení nadmerného deficitu
realizovať štrukturálnu úpravu, ktorá Slovensku umožní dosiahnuť
strednodobý cieľ do roku 2017. Predchádzať škrtom výdavkov, ktoré
podporujú rast, a zintenzívniť úsilie na zlepšenie efektívnosti verejných
výdavkov. Vychádzajúc z už prijatej dôchodkovej reformy ďalej zlepšiť
dlhodobú udržateľnosť verejných financií znížením medzery
financovania vo verejnom dôchodkovom systéme a zvýšením nákladovej
účinnosti sektora zdravotnej starostlivosti.
2.           Zrýchliť realizáciu
akčného plánu na boj proti daňovým podvodom a naďalej sa
usilovať o zlepšenie výberu DPH, a to najmä posilnením analytických a
auditových kapacít daňovej správy. Zlepšiť daňovú disciplínu.
Prepojiť zdaňovanie nehnuteľností s trhovou hodnotou majetku.
3.           Prijať opatrenia s
cieľom zlepšiť schopnosť verejných služieb zamestnanosti
poskytovať uchádzačom o zamestnanie individualizované služby a
posilniť prepojenie medzi aktivačnými opatreniami a sociálnou
pomocou. Účinnejším spôsobom riešiť dlhodobú nezamestnanosť
prostredníctvom aktivačných opatrení a individualizovanej odbornej
prípravy. Zlepšiť poskytovanie zariadení starostlivosti o deti, najmä pre
deti do veku troch rokov. Znížiť daňovo-odvodové zaťaženie pre
pracovníkov s nízkymi príjmami a upraviť systém dávok.
4.           Zintenzívniť úsilie
riešiť vysokú nezamestnanosť mládeže, napríklad prostredníctvom Záruky
pre mladých. Prijať opatrenia s cieľom prilákať mladých
ľudí k učiteľskej profesii a zlepšiť výsledky vzdelávania.
V odbornom vzdelávaní a príprave posilniť poskytovanie praktickej
výučby priamo v podnikoch. Vo vysokoškolskom vzdelávaní vytvoriť
bakalárske programy viac orientované na pracovné miesta. Podporiť
účinné odovzdávanie znalostí podporou spolupráce medzi vysokými školami,
výskumnou komunitou a podnikateľských sektorom. Zintenzívniť úsilie o
zlepšenie prístupu k vysoko kvalitnému a inkluzívnemu predškolskému a školskému
vzdelávaniu marginalizovaných komunít vrátane Rómov.
5.           Zintenzívniť úsilie o
dosiahnutie lepšieho fungovania trhu s energiou; najmä zlepšiť
transparentnosť mechanizmu stanovovania taríf a zvýšiť schopnosť
regulačného orgánu zdôvodňovať svoje rozhodnutia. Posilniť
vzájomné prepojenia so susednými krajinami. Zlepšiť energetickú
účinnosť najmä v odvetví stavebníctva a v priemysle.
6.           Zmeniť
zákon o verejnej službe s cieľom posilniť nezávislosť verejnej
služby. Zlepšiť vo verejnej správe riadenie ľudských zdrojov.
Zintenzívniť úsilie o posilnenie analytických kapacít kľúčových
ministerstiev, a to aj s cieľom zlepšiť využívanie fondov EÚ.
Realizovať opatrenia na zlepšenie efektívnosti justičného systému.
Podporiť postupy alternatívneho riešenia sporov a zasadiť sa o ich
častejšie využívanie.
V Bruseli
                                                                       Za
Radu
                                                                       predseda
[1]               Ú. v. ES L 209, 2.8.1997, s. 1.
[2]               COM(2013) 375 final.
[3]               P7_TA(2013)0052 a P7_TA(2013)0053.
[4]               Rozhodnutie Rady 2013/208/EÚ z 22. apríla 2013.
[5]               COM(2012) 750 final.
[6]               COM(2012) 751 final.
[7]               Podľa článku 5 ods. 2 nariadenia Rady (ES)
č. 1466/97.